Виктор Зингер
Виктор Александрович Зингер (; Давидово, 29. октобар 1941 − Москва, 24. септембар 2013) био је совјетски и руски хокејаш на леду који је током каријере играо на позицији голмана. Петроструки је светски првак и олимпијски победник и Заслужни мајстор спорта Совјетског Савеза од 1967. године.

Дипломирао је 1973. на Државном универзитету за физичку културу и спорт у Москви.

Биографија 
Зингер је играчку каријеру започео у дресу московског ЦСКА 1958. године у тренутку када је тај клуб предоводио један од, у то време, најбољих совјетских тренера Анатолиј Тарасов. Иако је у дресу ЦСКА провео пуне три сезоне Зингер у том периоду није успео да се избори за место у првом тиму у ком су му главна конкуренција били тада неприкосновени Николај Пучков и Јуриј Овчуков. Године 1961. прелази у редове екипе СКА из Кујбишева и исте године дебитује у совјетском првенству. Након три сезоне враћа се у Москву и постаје играч Спартака за који је играо наредних 13 сезона и са којим је освојио и три титуле националног првака (1967, 1969. и 1976. године). У совјетском првенству одиграо је укупно 340 утакмица. 

Као члан репрезентације Совјетског Савеза освојио је четири златне медаље на светским првенствима (1965, 1966, 1967. и 1969) те златну олимпијску медаљу на ЗОИ 1968. одржаним у француском Греноблу. На свим тим турнирима, осим на СП 1969, Зингер је био помоћни голман, у то време најбољем совјетском (и светско) голману, Виктору Коноваленку. За совјетску репрезентацију одиграо је укупно 57 утакмица. 

У Спартаку је остао и по окончању играчке каријере, првотно је радио као тренер голмана главног тима, а затим и као главни тренер јуниорске екипе клуба.

Види још 
 Репрезентација Совјетског Савеза у хокеју на леду
 Хокеј на леду на Зимским олимпијским играма 1968.
 ХК Спартак Москва

Референце

Спољашње везе 

 
 Биографија на сајту Совјетске хокејашке куће славних
 Олимпијска статистика на сајту -{sports-reference.com}-

Рођени 1941.
Умрли 2013.
Совјетски хокејаши на леду
Руски хокејаши на леду
Хокејаши на леду на Зимским олимпијским играма 1968.
Совјетски олимпијци на Зимским олимпијским играма 1968.
Освајачи медаља на Зимским олимпијским играма 1968.
Освајачи олимпијских медаља у хокеју на леду
Освајачи златних олимпијских медаља за Совјетски Савез
Олимпијски победници у хокеју на леду
Светски прваци у хокеју на леду